नयी दिल्ली, एक नवंबर (भाषा) देश की सबसे बड़ी कार विनिर्माता कंपनी मारुति सुजुकी इंडिया ने बृहस्पतिवार को जानकारी दी कि अक्टूबर में उसकी बिक्री मामूली तौर पर बढ़कर 1,46,766 वाहन रही है। पिछले साल अक्टूबर में यह आंकड़ा 1,46,446 वाहन था। कंपनी ने एक बयान में बताया कि उसकी घरेलू बिक्री 1.5 प्रतिशत बढ़कर 1,38,100 इकाई रही जो अक्टूबर 2017 में 1,36,000 वाहन थी। इसमें कंपनी की आल्टो और वैगन आर जैसी छोटी कारों की बिक्री 32,835 इकाई रही जो पिछले साल अक्टूबर में 32,490 कारें थी। इसी तरह स्विफ्ट, सेलेरियो, इग्निस, बलेनो और डिजायर जैसी कॉम्पैक्ट श्रेणी में कंपनी